Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: szóló szerzõdést kihirdetõ 2004. évi XXX. törvény
Paragraph Index: 509

2. Az R.a. preambulumának (4) bekezdése a szabály megalkotásának célját annak elkerülésében jelöli meg, hogy meghatározott mezõgazdasági áruknak 2004. április 30-a után egy harmadik országba történõ exportálása után visszatérítést fizessenek ki, ha ugyanezen áruk után 2004. május 1-je elõtt egyszer már fizettek export-visszatérítést. Az R.a. 4. cikkének (1) bekezdése elõírja, hogy az Unióhoz csatlakozó új tagállamok — szigorúbb nemzeti jogszabály hiányában — a meghatározott termékek szabad forgalomban lévõ, 2004. május 1-jén meglévõ többletkészletek tulajdonosai terhére díjfizetési kötelezettséget állapítanak meg. Az R.a. 4. cikkének (2) bekezdése kimondja, hogy többletkészletnek tekintendõ mind a csatlakozó államokba, mind az ilyen államokból importált áru, mind pedig az olyan áru, amelyet a csatlakozó államok piacaira szánnak. A többletkészlet meghatározásánál figyelembe veendõ szempont különösen a csatlakozást megelõzõ években rendelkezésre álló készletmennyiség, a kereskedelmi szerkezet megoszlása a csatlakozást megelõzõ években, valamint a készletek képzésében szerepet játszó körülmények. A 4. cikk (3) bekezdése szerint az (1) bekezdésben említett díjat a 2004. május 1-jén alkalmazandó erga omnes behozatali vámtétel szerint határozzák meg; a beszedett díj az új tagállam költségvetését illeti meg. A 4. cikk (4) bekezdése a csatlakozó államokat felhívja, hogy haladéktalanul készítsék el a 2004. május 1-jén rendelkezésre álló készletek leltárát, majd a leltár alapján — 2004. július 31-ig — értesítsék a Bizottságot a többletkészlet mennyiségérõl. Az R.a. az Európai Unió Hivatalos Közlönyének 2003. november 11-i számában jelent meg, a hatálybalépés idõpontja (a 10. cikk szerint) a Csatlakozási Szerzõdés hatálybalépésének napja. Az R.a.-t módosító rendeletek nem tartalmaznak olyan szabályokat, amelyeknek a jelen alkotmányossági vizsgálat szempontjából jelentõsége volna.

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes